Мнение от rki » 07 Юли 2017, 09:47\nА относно мненията, че Русия няма да признае съда, че няма да признае вина, че няма да предаде виновните - ми те така или иначе нямат никакво намерение да го направят. Алтернативата на разследването и бъдещия съдебен процес е Запада да замете случката под килимчето, за да не дразни руснаците - нещо което няма да стане.\nИ да на Кремъл му дреме за международните трибунали, дреме му дали ще бъдат осъдени руски граждани и дали ще се докаже вина на Русия. Защото след съда Русия ще трябва или да предаде виновните и да изплати обезщетения или да се подложи на по-нататъшни санкции и изолация.\nА както показва историята досега, санкциите работят много добре.\nМнение от pnp5q » 07 Юли 2017, 10:17\nИ нищо да не признае, рекапитулацията ще бъде много кофти за имиджа - когато САЩ подкрепя ребели, падат режими; когато Русия - самолети.\nМнение от Almasy » 07 Юли 2017, 10:29\n07 Юли 2017, 09:47\n.... Алтернативата на разследването и бъдещия съдебен процес е Запада да замете случката под килимчето, за да не дразни руснаците - нещо което няма да стане.....\nТова не бива да се допуска, разбира се.\nМисълта ми беше, че съм скептичен, първо към резултата. Извинявай, ама то вече е планина от доказателства и контрадовода беше и продължава да е, че "липсвали такива". Е какво трябва да се случи - да слезе господ и да ги посочи с пръст? Решението на която и да е институция/съд, ще бъде оспорвана безкрайно, докато минат години (те вече минаха доста) и постепенно се забрави....\nВторо, дори и да се стигне до осъдителна присъда, нищо и никого няма да предадат (ако изобщо са още живи). Говориш и за компенсации....Вече стана дума за HL7442.\nТрето, от санкциите не страда върхушката в Кремъл, а обикновеният руснак. Резултата е обаче, че това води към все по-крайна радикализация в ляво.\nМнение от rki » 07 Юли 2017, 11:07\n07 Юли 2017, 10:29\nСпоред мен има съществени разлики между HL7442 и MH17:\n- първо там СССР никога не е отричал, че той е свалил самолета\n- второ от разследването на ICAO са укрити много доказателства\n- трето никога няма наказателно разследване\nможе и други разлики да се изтъкнат.\np.s. а и аз се съмнявам, че решението на съда ще бъде оспорвано някъде другаде освен в руссми и изказванията на разни там чиновници като Лавров, Захарова и прочие. Приеме ли Русия да се защитава в съда или да отиде на апелация, ще означава, че признава легитимността на процеса и по този начин, както с процеса за ЮКОС си го вкарват сами.\nМнение от Almasy » 07 Юли 2017, 13:04\n„....първо там СССР никога не е отричал, че той е свалил самолета....”\nВярно е, но то нямаше и как. Освен да обявят, че е думнат от марсианците. Но дори и тук може да се поспори – официално признание имаше чак на 6-ти Септември – 8 дни след инцидента. Огарков заявяваше, че нямат представа какво се е случило със самолета и къде е точното място на останките, тъй като нямат нищо общо със свалянето му”. А само половин част след като самолета е разстрелян, към локацията на удар с морската повърхност тръгват минимум два военни кораба.\n„.....второ от разследването на ICAO са укрити много доказателства.....”\nА то пък при 9M-MRD (MH17) не са укрити.....кога бяха допуснати международни представители до останките? След като бяха вече старателно „почистени”, че и измародерствани. Ако си имал предвид, обратното (тоест, че са укрити при 9M-MRD, но не и при HL-7442), пак не е много вярно – руските кораби, търсещи останки след инцидента не предоставиха нищо от откритото за инспекция от ICAO (не само черните кутии). Записите между базата и пилота също бяха укрити, данните от радарите - тоже. Нещо повече – при търсенето на останките в международни води, руснаците направиха всичко възможно да осуетят достъпа на корейски и американски съдове да се доберат до каквото и да е било.\n„....трето никога няма наказателно разследване....”\nМи то нямаше какво да разледват.....Позицията на съветите си беше почти в прав текст – думнахме го и не съжаляваме, и всеки друг, който прекоси границата ще бъде думнат, без значение каква е машината. Доколкото си спомням, минаха месеци, ако не и години, преди официалната им позиция вече да стане „грешка”.\n„.....може и други разлики да се изтъкнат.....”\nВиж, по-принцип си прав – доста отлики има. Но и ти сам казваш „....Приеме ли Русия да се защитава в съда.....”. Аз повече върху това акцентирам – ще намерят начин да обявят съответният съд за нелигимитен/пристрастен.\nСмятам, не мислиш, че самият аз искам подобно престъпление да остане ненаказано.\nМнение от rki » 07 Юли 2017, 13:21\n07 Юли 2017, 13:04\nНе, просто обсъждаме ще има ли ефект яростното руско отричане и очерняне на съдебния процес.\nМнение от Arangel » 07 Юли 2017, 20:52\nАко танкиста е бил пиян.\nАналогично оня дезертирал руснак, дето кла в Армения - виновен е лично той, руското командване не го е пратило да буйства, хеле пък конкретно еди-къде си.\n1. Контрабанда на оръжие! Няма как да превозиш едно СОУ от другия край на Русия до границата без НЯКОЙ да е разпоредил това, да е осигурил МЧ и превоза й!\n2. Убийство на над 250 човека, което щеше да бъде избегнато, ако НЯКОЙ не беше вкарал това оръжие нелегално в Украйна!\n3. Непоемане на отговорност! Даже терористи като ИД поемат отговорност за атентатите си!\nНека не правим елементарни аналогии с пияни войници! Просто случилото се не е възможно без да са замесени много хора на определени позиции от държавната администрация на Русия!\nЗатова допускам този процес да бъде първи етап - зависи какво ще изберат да доказват и какви искове да повдигнат.\nАко съдът приеме доказателствата на следствието, то това би било възможност Украйна да започне дело за контрабанда на оръжие (отново).\nНе го знам холандското законодателство, но ми се струва възможно дори само да определят какви искове са възможни, най-много - и срещу кого. Тогава вече - дори и последната част да сочи Русия недвусмислено - следващия етап може да е международен орган, който да разглежда решението на холандския съд (където и Русия да има възможност да предостави аргументи) и да се изкаже дали допуска исковете към Русия.\nРусия се е отказала САМА от участие в JIT... Налага вето в СБ на ООН и се е оттеглила от участие в международния наказателен съд.....\nНо това са хипотези, разбира се, ще видим какво ще стане - има ли вече срокове кога почват?\nНе.... Но холандското правителство е отделило солиден бюджет и то за години напред...\nМнение от pnp5q » 07 Юли 2017, 21:55\nАми нали това се опитвам да кажа - че това дело ще бъде първа стъпка. Нищо не ти оспорвам, но не вярвам да се занимават с въпросите на контрабандата, а най-вече с това, какво е свалило самолета и отде е дошло (от коя територия е стреляно). Доколкото ми е известно, не може - или поне няма смисъл - да натикат всички възможни искове в едно дело. Така че нищо не оспорвам, просто не очаквам на тоя етап да стигнат до въпросите има ли виновни руснаци, кои и в каква степен, следователно приказките на оня чичка пред ДВ за "затворени врати" са само подготовка на почвата за априорно отхвърляне на всичко.\nМнение от rki » 07 Юли 2017, 22:05\n07 Юли 2017, 20:52\nРусия се е отказала САМА от участие в JIT...\nЪъъ - ша прощтавате, но това в червеното просто не е вярно. Русия никой не я е канил в JIT, нито тя има място в него.\nВиж ако отначало бяха признали,че престъплението е било извършено от руски граждани - служители на МОРФ, с руска военна техника, може би щяха да получат място за да помогнат разследването и да се накажат виновните. Но не би - първата пресконференция на МОРФ бе за митичната сушка на Волошин и оттам като им потръгна на лъжи, нямат спирачки....\nМнение от rki » 17 Юли 2017, 07:55\nМнение от Arangel » 17 Юли 2017, 19:21\nТри години след трагедията все още виновниците не са признали вината си. Доклад с откритията до момента (Белингкат):\nМнение от Almasy » 17 Юли 2017, 19:32\nТри години след трагедията все още виновниците не са признали вината си.\nТе и роднините на жертвите казват, че няма да намерят покой, докато виновните не бъдат наказани.\nhttps://www.mail.com/int/news/europe/53 ... ge-hero1-2\nНо явно няма да намерят покой.\nРусия бавно, но сигурно се връща към времената на сталинисткото мракобесие.\nМнение от Arangel » 17 Юли 2017, 19:44\nСрещу руското посолство в Хага вече има пейка.... специална пейка:\nМнение от kramer » 18 Юли 2017, 21:40\nМнение от Ivanov » 18 Юли 2017, 21:46\nАуууууу . Те сега ще те налазят Не знаеш ли че четенето на материали встрани от опорната точка е забранено\nМнение от rki » 18 Юли 2017, 21:48\nНяма нужда от налазване - цитирах поста в правилната тема.\nМнение от kramer » 18 Юли 2017, 22:33\n18 Юли 2017, 21:59\nПроект на БСП. Айде нема нужда. Коментирай ти си го на партийните сбирки. Тука повечето са нормални хора и едва ли биха си губили времето да коментират помията са насраната столетна курва.\nМнение от rki » 18 Юли 2017, 22:35\nТо и въпросната (фейк)новина е препечатка с година и няколко месеца закъснение на фейк от друг русофилски сайт, наименувал се Alter Information независимо издание на антиглобалистите в България.\nПартенката подпис няма - вероятно е директен превод от някое руссми от категорията на касад, твзвезда, рашътудей и т.н.\nМнение от Ivanov » 18 Юли 2017, 23:01\nАз за разлика от "нормалните " никога не съм имал досег с БСП, БКП ,и тн.\nБлагодари се че си анонимен ..... Че обикновено тия който най- силно викат ( като Коритаров)\nДа няма после ( Аз не съм циганин ,тате беше)\nпп.Такъв е лафа , пояснявам щото обикновено си писател ,не читател\nМнение от Stan » 18 Юли 2017, 23:55\n18 Юли 2017, 23:01\nНикакъв досег , нищо че току що пусна помия от техен пропаганден сайт.\nМнение от Arangel » 18 Юли 2017, 23:59\n18 Юли 2017, 22:35\nПосочен в западен сайт е руски източник - ректум, регнум или нещо такова... (съдейки по качеството на информацията е първото)....\nЯвно притеснението в руската страна нараства, отново се усилват дезинформацията....\nЗабележете, че Русия няма своя версия със съответните доказателства, от ден първи се менят версиите и реално това, което правят е да отвличат вниманието и да се опитват да оспорват версията на разследващите....\nТази история завинаги ще остане ОГРОМНО ПОЗОРНО ПЕТНО върху руската държава и народ!\nМнение от Ivanov » 19 Юли 2017, 00:02\n18 Юли 2017, 23:55\nДали си верно изморен ,дали ти е повечко ракията ? Що не погледнеш ,кой какво е пускал !\nАма чукча писател !\nМнение от Almasy » 19 Юли 2017, 00:21\n18 Юли 2017, 23:59\nМнение от Arangel » 19 Юли 2017, 02:56\nНякои официални заявления:\nМнение от rki » 19 Юли 2017, 10:59\nЗа тези които ги влече теорията на конспирацията - версията на Иларионов:


Отглеждане на ешеверия в домашни условия | Ezine.bg\nezine.bg»Статии»За Дома»Двор и Градина»Отглеждане на ешеверия в домашни условия\nНадали има дама, която да не се зарадва ако получи огромен букет от цветя, сред който се открояват невероятните рози, шарени лалета, фрезии, ириси и др. За съжаление обаче букетите от рязан цвят са много нетрайни, а и за да им осигурите по-дълготраен живот ще трябва ежедневно да сменяте водата във вазата им. Понякога изборът на стайно цвете се оказва по-добрият вариант.\nПо света има безброй стайни цветя, но тук ще предложим на вниманието ви едно растение, което макар доскоро да не беше особено популярно у нас, вече можете да срещнете в почти всеки цветарски магазин. Нарича се Ешеверия, но можете да го видите и под името Ехеверия. В някои държави дори се „подвизава“ с народното си име Каменна Роза заради събраните си на розетка сочни зелени листа.\nЕшеверията е родом от Мексико, но в действителност може да вирее навсякъде като градинско растение, стига да е достатъчно горещо. Именно поради тази причина вие в действителност можете да я засадите в почвата и да я отглеждате лятно време в градината си, но единствено като едногодишно растение. Много по-популярна е като декоративно растение, което се засажда в саксия и се отглежда у дома в продължение на години.\nПо света има около 170 вида Ешеверии, затова е добре да се информирате предварително какви конкретни условия на живот изисква вашето растение. За всички видове обаче е характерно, че обичат да разполагат с много светлина и не толкова често поливане.\nИма Ешеверии, които трябва непрекъснато да са на слънчево място и ако не получават достатъчно светлина, те биха започнали да линеят. Тези видове, които са масово разпространени у нас са малко по-скромни в това отношение и за тях ще е достатъчно за ги поставите на източните си, а не на южните первази.\nСнимка: Echeveria Pulvinata 'Ruby, Дебели Листа, Кактус\nЕшеверията принадлежи към сукулентните растения и има способността да задържа влага в месестите си листа. Редовно поливане се налага само в най-горещите летни дни. През останалото време наблюдавайте единствено почвата да не е прекалено изсъхнала, като за повечето видове е достатъчно поливане веднъж седмично.\nЗа да осигурите добър растеж на Ешеверията е добре и от време на време да я наторявате с торове, предназначени за сукулентни растения. Така лятно време тя ще ви възнагради и ще започне да цъфти, като продължителността на цъфтежа ѝ отново би зависил от конкретния вид, с който сте се сдобили.\nКогато Ешеверията започне да оформя нови издънки, оформени също в розетка, то вече можете да се заемете и с разсаждането им. Отчупете леко новата/новите издънки и ги засадете в смес от равни части пясък и градинска пръст. Това е най-благодатната почва за тях.\nВ заключение можем да кажем, че отглеждането на Ешеверия е чудесен избор за хората, които обичат растенията, но нямат време да полагат особени грижи за тях. Освен това можете да оформите и композиция от няколко вида Ешеверии, които са с различни цветове на листата. Така ще разполагате с цял „букет“ от растения, които да поливате по едно и също време и то възможно най-рядко. Какво по-лесно от това?\nВижте и други полезни съвети за начинаещи цветари.


Агитация в търговски център и гласувал непълнолетен в Пловдив - Избори 2011 - Дневник\n14:45, 23 окт 11 , 1194\nОбщо 40 сигнала са подадени за различни нарушения на изборите в Пловдив.\nЕдиният от тях е за агитация. На плазмените телевизори в търговски център в Пловдив се излъчват предизборни клипове на един от кандидатите за кметове. Това е съобщил на общинската избирателна комисия щабът друг от желаещите да ръководят местната власт в града.\nИ друга партия са алармирали за фрапантно нарушение. В една секционна избирателна комисия е гласувало непълнолетно момче.\nТова е станало, след като член на комисия е допуснал то да пусне бюлетина, без да провери документите му за самоличност. Чак след това е установено, че момчето е родено през 1995 г. и е на 16 години.\nСигналът за гласувалия непълнолетен е препратен на прокуратурата.\nЖалба до ЦИК: Кандидати недопустимо са влезли в ролята и на наблюдатели на изборите\n02:56, 19 апр 21 / Свят 44\nРейтинг: 983 14:51, 23 окт 11 Неутрално\nРейтинг: 1291 14:55, 23 окт 11 Неутрално\nЗмията като умира, най силно хапе!\nРейтинг: 531 15:00, 23 окт 11 Весело\nНаправо да преместят урните в моловете, герберите и герберките да не си поемат въздух от сигнали\nРейтинг: 961 15:04, 23 окт 11 Неутрално\n"Дневник" умишлено ли търпите този спамер под номер 1! Не стига, че спами във всяка тема, но това си е и чиста агитация!\nРейтинг: 1240 15:10, 23 окт 11 Неутрално\nМалолетния е ранно узрял гражданин. Що ли се съмнявам че принадлежи към един етнос който не е еврейски, арменски или гагаузки?\nРейтинг: 543 15:14, 23 окт 11 Неутрално\nСигурно е с цвят пембе и му плащат на Юдата


Лавров: Русия и Турция търсят решение на кризата в Либия - News.bg\nРусия и Турция ще продължат съвместните усилия за намиране на решение на либийската криза, заяви руският външен министър Сергей Лавров, цитиран от "Анадолу".\nДвете страни търсят подход, който би позволил незабавно прекратяване на огъня в Либия, коментира министърът на пресконференция в Москва.\n"В рамките на диалога, на най-високо ниво от президентите на Русия и Турция, ние работихме върху намирането на подходи, които биха ни позволили незабавно да обявим прекратяване на огъня и да започнем да решаваме всички други въпроси".\nТой каза, че първата съществена стъпка към решението е да се обяви "пълно прекратяване на военните действия".\n"Нашите турски колеги работят в тази посока с правителството на Националното споразумение и надявам се, ще успеят да постигнат единственото правилно решение при сегашните условия", добави той.\nЛавров призова враждуващите страни да се въздържат да залагат на военно решение.\nНазначаването на постоянен специален пратеник ще допринесе за облекчаване на напрежението, но САЩ пречат, налагайки вето на кандидатите, предложени от генералния секретар на ООН Антонио Гутериш, обясни Лавров.\nТой също така подчерта, че новият специален пратеник на ООН за Либия трябва да бъде представител на Африканския съюз.\nна 08.07.2020 в 22:40:34 #3\nПичове,обърнете внимание на тънката ситуация- ако Ердо закара С400 в Либия срещу Миг29 и тя не проработи,както се рекламира,значи е хлам и какво да се очаква срещу F35...за кой ли път ушанките ще бъдат изловени в лъжа. Кофти изработка ,по турски, за алкашите\nна 08.07.2020 в 21:50:30 #2\nТова едва ли ще стане. Както с С-300, когато руснаците нахлуха и окупираха осетя, те деактивираха системата съсв заложен коде. Така че всички тези С-Х00 не стуват и скрапа от каквото са направени.\nна 08.07.2020 в 20:54:35 #1\n"В рамките на диалога, на най-високо ниво от президентите на Русия и Турция, ние работихме върху намирането на подходи, които биха ни позволили незабавно да обявим прекратяване на огъня и да започнем да решаваме всички други въпроси" -------------------------------- Ето тук се вижда кой воюва в Либия. Единя иска да възражда Османската империя, а другият иска да разширява влиянието си, както по времето на Кадафи. Интересното е сега, когато турците смятат да закарат в Либия С400, а руснаците изпратиха руски МиГ 29. Много интересно ще стане.... Руски самолети ще бъдат сваляни от руски ПРО.\nНачало / По света / Лавров: Русия и Турция търсят решение на кризата в Либия


Dell Vostro 5490 - TecHive\nНачалоЛаптопиDellDell Vostro 5490\nDell Vostro 5490 е вашият идеален помощник за справяне с натоварения ви работен ден. Всяко ваше бизнес пътуване е безпроблемно, благодарение на компактния и издръжлив алуминиев капак, който защитава вашия лаптоп във всяка чанта. Тристранната тясна рамка на екрана го прави изключително стилен и красив, а всяка ваша онлайн среща ще бъде проведена със стил. Благодарение на Dell Mobile Connect може да свържете вашия iOS или Android смартфон към лаптопа си. По този начин може да извършвате обаждания, да изпращате съобщения, да получавате известия и дори да клонирате телефона си, така че да използвате лаптопа си като телефон. Dell Mobile Connect ви предлага напълно защитена връзка, тъй като телефонът и лаптопът ви са свързани директно, а вашите данни не са изложени на никакъв риск. Dell Vostro 5490 се предлага с FHD дисплей, който предлага повече ярки цветове, а технологията против отблясъци гарантира, че можете да виждате екрана си ясно, дори когато работите близо до ярки светлини.\nКод: LAP008 Категории: Dell, Лаптопи


Предполагаемият извършител на смъртоносните атаки в Копенхаген е 22-годишният Омар Абдел Хамид Ал Хюсеин - От деня - БНР Новини\n22- годишен младеж от Копенхаген е извършителят на нападенията в датската столица 15.02.2015\nпубликувано на 15.02.15 в 21:36\nМедиите в Дания идентифицираха предполагаемият извършител на смъртоносните атаки в Копенхаген като 22-годишния Омар Абдел Хамид Ал Хюсеин, излязъл от затвор преди 2 седмици. При нападенията през изминалата нощ в културен център и синагога в Копенхаген бяха убити двама граждани и ранени петима полицаи. Смята се, че Омар, който е роден в Дания е излежавал присъда за нападение с нож, извършено през 2013 година. По-рано от датската полиция заявиха, че са установили самоличността на нападателя, но много малко подробности бяха разкрити, тъй като следствието все още не е приключило. Знаеше се само, че той е имал полицейско досие за редица криминални прояви и е участвал в престъпна банда. За сега няма данни той да е участвал в конфликта в Сирия или Ирак.\nМеждувременно полицаите успяха да намерят и оръжието, с което е било извършено първото нападение. Заподозреният е носел и два пистолета в себе си, когато е бил прострелян смъртоносно от служителите на реда. По-рано днес, полицията арестува 4 души в интернет-кафе в мулти-етническия квартал Норебро близо до мястото, където рано тази сутрин беше прострелян заподозреният за двете нападения. Според очевидци, полицейски екипи са иззели и редица доказателства от заведението, сред които няколко чанти пълни с документи.\nПо-рано днес различни медии съобщиха за извършването на друг арест в близост до мястото на атаките. Според очевидци около 10.30 часа тази сутрин полицаи са влезли в жилищна сграда и след 15 мин. са извели млад мъж с белезници. От полицията заявиха, че подбни действия са част от все още провеждащото се разследване.\nПрограма Хоризонт От деня Дания Копенхаген нападение


Културен център за 800 хил.лв. откриха в Малорад Борован ВРАЦА ДНЕС\nКултурен център за 800 хил.лв. откриха в Малорад\nНавръх големия християнски празник Никулден в Малорад бе открит Културно-информационен център. Сред официалните гости на тържеството бяха кметът на общината инж. Десислава Тодорова, зам.-кметовете Илияна Донкова и Десислава Марковска,секретарят Таня Петкова, кметовете на Малорад, Добролево и Сираково. Тържеството започна с кратка музикална програма. Лентата на новата придобивка прерязаха кметът на общината инж. Десислава Тодорова и кметът на Малорад Цено Цоловски.\n"За мен е чест днес на този светъл християнски празник да съм отново сред вас и заедно да открием новоизградения и оборудван Културно- информационен център, построен за всички жители на Малорад. За мен е гордост и удоволствие, че изграждането на този център е едно мое вече изпълнено обещание към вас. С две постановления на Министерски съвет през 2014 и 2016 г. бяха отпуснати съответно 465 127 лв. и 350 000 лв., за да имаме новопостроени, оборудвани и обзаведени: четири офис стаи; огледален салон за танци, билярдна и тенис зала за игри, компютърна зала, бани и съблекални, както и кухненски блок и зала за провеждане на мероприятие.\nИскам да споделя с вас, че община Борован кандидатства със социален проект по Оперативна програма социално включване за социална интеграция, по който част от дейностите ще се реализират тук, в Културно информационния център. На етап сме оценяване на проектното предложение и в най- кратки срокове очакваме проекта да бъде одобрен.\nСкъпи жители на село Малорад искам да ви пожелая да ползвате новата придобивка в добро здраве, да се радвате на предоставената Ви възможност да общувате и провеждате различни по вид мероприятия в нея и не на последно място да се грижите и да опазвате имуществото в нея като добри стопани.\nЖелая Ви от сърце здраве, благополучие, много щастие и семейна топлина", заяви в словото си кметът на община Борован инж. Десислава Тодорова.\nНачало / ОБЩИНИ / БОРОВАН / Културен център за 800 хил.лв. откриха в Малорад


"Джерусалем пост": Година след конфликта за Нагорни Карабах\nНачало Анализи „Джерусалем пост“: Година след конфликта за Нагорни Карабах\nНа 27 септември 2021 г. се навършва една година от избухването на конфликта между Армения и Азербайджан заради спорния регион Нагорни Карабах , конфликт, продължил малко повече от месец с мащабни геополитически последици, които продължават да се разгръщат.\nКонфликтът се корени в дългогодишни гранични спорове между двамата съседи от Кавказкия регион. Районът Нагорни Карабах беше под контрола на Армения, но претенции за него имаше Азербайджан. Въпреки че претенцията на азербайджанците е призната в международен план, регионът де факто се управлява от подкрепяната от Армения отцепила се държава, наречена Арцах, известна още като Република Нагорни Карабах.\nДвете нации са воювали и преди за региона, като между 1988 и 1994 г. избухва седемгодишна война, преди да бъде прекратена с примирие. Но къкрещото напрежение винаги остава високо между двете страни.\nНа 27 септември 2020 г. между двете страни отново избухнаха битки. Скоро беше обявено военно положение и двете страни започнаха да мобилизират своите армии.\nСамата война се характеризира с два забележителни фактора: геополитическа сложност и широкото използване на бойни дронове.\nДроновете бяха усилено използвани от азербайджанските сили, в сравнение със сравнително по-големия акцент върху артилерията от страна на Армения. Това позволи на азербайджанците да нанесат сериозни щети на арменските танкове, отбраната, артилерията и личния състав.\nИзползването на дронове също даде на азербайджанците предимство в разузнаването, което им позволи по-голямо тактическо предимство при надхитряването на арменските сили.\nИ двете страни също използваха кампании за дезинформация и касетъчни боеприпаси – нещо забранено от повечето страни, но не и от въпросните две страни – включително срещу цивилни райони.\nЩо се отнася до геополитическата сложност, в конфликта се включиха много други регионални и глобални сили. По -конкретно, Азербайджан видя сериозна подкрепа от Турция, докато Армения видя значителна подкрепа от Русия, да не говорим за предполагаемото използване на чуждестранни наемници и групировки на милициите.\nИзраел беше подложен на особена критика заради участието си. Въпреки че еврейската държава има силни връзки и с двете нации, тя беше критикувана за доставка на военна техника и дронове на азербайджанската армия.\nИнформациите на Итаи Ангел по програмата Uvda на канал 12, както и международният доклад за продажбите на оръжия на SIPRI илюстрират колко важни са продажбите на израелско оръжие за Азербайджан през последното десетилетие.\nИзраел е източник на 69% от вноса на оръжие на Азербайджан през последните пет години, се казва в доклада, а Ангел разкрива голямата роля, която израелските дронове като Harop са играли във войната между Азербайджан и арменските изтребители миналата година.\nСмята се също, че Азербайджан е използвал Orbiter 1K , израелски безпилотен самолет, произведен от Aeronautics, за който Drone Databook в САЩ твърди, че е бил продаден на страната през 2011 г. Това е така нареченото „скитащ боеприпас“, което означава, че е проектирано повече като крилата ракета да порази цел и да се самоунищожи при удара. Някои медии ги наричат „дронове камикадзе“ или „дронове самоубийци“.\nПоради усилията за дезинформация не е ясно колко жертви са понесени от двете страни, въпреки че според мнозина те са били на по малко над хиляда, като Армения е с повече жертви. Независимо от това, цивилните от двете страни пострадаха, като много от тях бяха разселени, след като цивилните територии бяха ударени от артилерия и дронове.\nВ крайна сметка войната приключи чрез прекратяване на огъня при посредничеството на Русия, а територията смени собственика.\nВойната се смяташе до голяма степен за победа на Азербайджан. Азербайджанците успяха да освободят значителна територия, която беше в ръцете на арменците от 90 -те години на миналия век. В края на войната в Азербайджан избухнаха масови тържества, докато реакциите в Армения бяха значително по-малко положителни.\nГеополитически обаче войната може да доведе до победа на Азербайджан на бойното поле, но даде на Русия контрол над прекратяването на огъня и в резултат на това контрола върху стратегически важния Лачински коридор, което от своя страна засилва присъствието на Москва в региона.\nОсвен геополитическите последици, войната показа и значението на битката с дронове. Азербайджан е богата на енергия нация и в резултат на това военният й бюджет превъзхожда този на Армения и й даде значително предимство.\nТова обаче не се простира само до използването на дронове. Както бе отбелязано от британския мозъчен тръст Международния институт за стратегически изследвания, други фактори може да са изиграли роля, като по-професионализирана азербайджанска армия, по-добре адаптирана към съвременната война.\nКато цяло войната в Нагорни Карабах беше един от първите съвременни конфликти, които наистина показаха как войната с дронове и съвременната тактика променят пейзажа на бойното поле. И тъй като дроновете придобиват все по -голяма известност на бойното поле, особено в Близкия изток, това може да е най-значимата последица за войната занапред.\nпредишна статияЕК започва да следи собствеността на медиите\nСледваща статияПродължава напрежението на границата между Сърбия и Косово\nПраво на отговор на посолството на Азербайджан\nEURACTIV: „Булгаргаз“ е уведомил ДАНС за саботаж на вноса на азерски газ\nШарл Мишел призова Баку и Ереван да изтеглят войските си от спорните територии\nОще от: Анализи, На фокус, Топновина


Успешните жени знаят тези пет правила | Fashion Inside\nВсички преминаваме през възходи и спадове по отношение на всяка област в живота. И ако трудните моменти са били само повод, за да следвате още по-усърдно постигането на успех, то следващите пет правила могат да помогнат всичко да се случи по-лесно. Ще се радваме ако е така.\nКомуникацията винаги има стойност. Създава перспективи, развива потенциала в различни направления и наистина действа вдъхновяващо. Обърнали ли сте внимание, че сте по-продуктивни, когато сте заобиколени от хора със същия ентусиазъм? Можете да използвате това чувство като отправна точка за творчество и нови идеи. По никакъв начин не трябва непрекъснато да се срещате с някого, за да го поддържате, но можете да придадете стойност на общуването с позвъняване по телефона или имейл от време на време. Никога не знаете кой точно може изненадващо да ви помогне за мечтаната работа или да се приближите до осъществяването на мечтите си.\nНе винаги казвайте „Извинете“\nЧесто се случва жените да имат пасивно поведение или да си премълчават от притеснение как мнението им ще бъде прието и дали няма да бъдат пренебрегнати заради поведението си. Абстрахирайте се от това, което мислят околните и бъдете асертивни. Представяйте идеите, които имате, не се колейбайте и не казвайте, че съжалявете, когато всъщност не се извършили нищо нередно. Прекомерните извинения показват слабост и намаляват възможността околните да ви видят като уверена личност, която не се съмнява в решенията си. Когато отстоявате наравените избори, това ще помогне за бъдещото вземане на решения по-лесно и ще ви създаде авторитет.\nНамерете си съветник (ментор)\nОбучението помага на израстването, ускорява постигането на успех и ви предоставя нови умения, които несъмнено ще ви бъдат от полза по време на процеса. Затова е добре да имате авторитетни обучители, на които се възхищавате за усърдната работа и постигнатите успехи. Няма значение дали това е учител, шеф или някоя знаменитост, използвайте техните достижения като модел. Ако е някой, когото познавате и с когото можете да говорите, използвайте интелекта му и последвайте дадените от него съвети.\nС успеха идва и нуждата от уравновесяване. Ако ежедневно вършите едни и същи неща ще сте „прегорели“ след няколко месеца. Вместо това открийте своето креативно бягство, което да е диаметрално противоположно на основните ви ангажименти или използваейте физическата активност като време за себе си. Изключително важно е да намерите начин да прочиствате съзнанието си и още по-важно да полагате грижи за душата си. Както и преди сме отбелязвали разходките пеша са в състояние да направят чудеса с подреждането на мислите и предизвикването на свежи идеи.\nКогато става въпрос за успех, вие сте най-големия си враг, но едновременно с това и най-големия си почитател. Когато вярвате във възможностите си и преминете отвъд границите, които може би сами сте си поставяли, ще сте много по-уверени да продължите напред и да се справите с критиките в движение. Всяка успяла жена е срещала някой, който да й каже как не е в състояние да постигне целите си или да подложи на съмненеие качествата й. В това е основната разлика между нея и всички останали, които позволяват критиките да посеят съмнения в достижимостта на успеха. Успешните жени имат вяра в себе си и знаят, че независимо от всичко ще превърнат мечтите си в реалност, вие също можете. Вярваме в това!\nкариераработещо момичеувереностуспехуспешна жена


Шест листни зеленчука, които могат да спасят живота ти\n121 25 август 2014 | 10:45\nАко има храна, в чиято полза за здравето никой не се съмнява, то това са листните зеленчуци\nАко има храна, в чиято полза за здравето никой не се съмнява, то това са листните зеленчуци. Те са пълни с витамини, богати на важни минерали, както и на антиоксиданти.\nЛистните зеленчуци съдържат още фитохимикали, които са големи приятели на сърдечно-съдовата ни система, и естествени нитрати, понижаващи кръвното и стимулиращи притока на кръв.\nИ ако това не ви е достатъчно: те са с ниско съдържание на въглехидрати и калории, така че на практика можете да ядете неограничено количество от тях.\nЕто кои шест листни зеленчука задължително трябва да вмъкнете в менюто си:\nЛистно цвекло (манголд)\nЗащо имате нужда от него\nТози зелен зеленчук е основен източник на два важни, по-малко известни антиоксиданти: сирингова киселина и кемпферол. Първият може да помогне за стабилизирането на кръвната захар, докато последният предпазва клетките от токсини, причиняващи рак, намалява възпалението и риска от сърдечно-съдови заболявания и диабет.\nМожете да го сотирате за кратко, за да запазите полезните вещества в него. Когато се охлади, го комбинирайте с любимите си храни.\nРуколата разполага с едно от най-високите нива на естествени нитрати от всички зеленолистни. Те помагат за увеличаване на притока на кръв.\nЗеленчукът е пълен и с флавоноиди - антиоксиданти, които се борят със сърдечните заболявания и някои видове рак. Нови изследвания показват, че руколата може да предотврати язва.\nРуколата има леко горчив вкус, така че ще придаде пикантен аспект на всяка салата.\nСъдържа специален клас фитохимикали, които подхранват естествената система за детоксикация на организма.\nВареното зеле е много популярно у нас, но така приготвено, вие губите много от полезните хранителни вещества в него.\nПарата запазва повечето от тях, така че това е предпочитаният начин за приготвяне. И най-добрият вариант – да го консумирате прясно.\nБок Чой е един от най-добрите източници на калий, който помага за изграждане на мускулите и поддържа кръвното налягане ниско. Съдържа и големи количества витамин А, който укрепва имунната система.\nИзползвайте и листата, и долната част на стъблата.\nВижте още: 8 лесни начина да направите вашата храна по-здравословна\nКалето е отличен източник на съединения, наречени глюкозинолати, както и кемпферол, за които учените смятат, че се борят срещу рака, защитават сърцето, поддържат ниска кръвната захар, укрепват костите и намаляват възпаленията.\nТози тип зеле е богато на лутеин и зеаксантин - антиоксиданти, които се борят срещу заболяване на очите.\nСотирайте го в зехтин със ситно нарязан лук, а след това го запържете в бяло вино или зеленчуков бульон.\nЕдна чаша кресон ще ви достави препоръчителната дневна стойност витамин K, който регулира съсирването на кръвта и намалява плаката по стените на артериите. Освен това се бори срещу възпаленията и артрита.\nАко консумирате кресон всеки ден в продължение на два месеца, ще намалите риска от рак и ще понижите нивото на триглицеридите си (нездравословни мазнини в кръвта) с 10 на сто.\nКресонът е чудесна добавка към салатите. Можете да го приготвите и с други зеленчуци, като картофи и праз.\nЗаливат ни детски ментета\n25 август 2014 | 08:53\nКресонът най-полезният зеленчук\nСезонът на марулите


Casa La Liccia - НАЙ-НИСКИ ЦЕНИ от agoda.com\nLocalita' Liccia Barria SS 125 KM 346,4, Bilianu Saldu, Арзашена, Италия, 07021 - Много добро местоположение - вижте на картата\nПовече за Casa La Liccia\nРазположен в Арцакена, Casa La Liccia е перфектно място да почувствате духа на Арзашена и околностите. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nCasa La Liccia предлага безупречно обслужване и необходимите удобства, за да удовлетвори гостите си. Подбор на съоръжения от най-висока класа като съхраняване на багаж, летищен трансфер, гледане на деца, коли под наем, перални услуги, са на разположение за Вас в хотела.\nВсички стаи се отличават с грижливо замислени удобства, което гарантира неповторимо усещане за комфорт. Хотелът разполага с множество уникални възможности за отдих, като например градина. Casa La Liccia е идеално място за туристи, търсещи чар, комфорт и удобство в Арзашена.


ОБРАБОТВАНЕ НА МНОГОСТЕНИ ВЪРХУ СТРУГОВИ МАШИНИ С ЦПУ-\nСТРУГОВАНЕ ВМЕСТО ФРЕЗОВАНЕ\nПри обработване на заготовки от кръгъл прокат върху стругови машини с ЦПУ освен обичайните стругови преходи се налага обработването на външни шестостени, предназначени за монтаж на детайла чрез гаечен ключ. Това затруднява много производството и обикновеното решение е използване на друга машина за фрезоване на шестостена, като това се извършва по „бабешки” начин- стените се обработват една по една. Това отнема много време и оскъпява продукциятата.\nПознат е начин и той все по-широко навлиза в струговите машини с ЦПУ за струговане на практически всякакви правилни многоъгълници (квадрати, шестостени, осмостени и т.н.). В действителност приложението на метода е много по-широко. Освен по цилиндричната част формообразуване може да се извършва и върху челото на заготовката, така че в резултат да се получат детайли тип „челен зъбен съединител”. С подходяща интерполация могат да се обработват многостени с криволинейни образуващи, които трудно биха могли да се получат по друг начин.\n- обработката се извършва върху струговата машина с ЦПУ при същата установка, по която са проведени обичайните стругови преходи;\n- машинното време е многократно по-малко, отколкото при традиционното фрезоване с делителни движения;\n- обработената повърхнина е с по-малка грапавост, отколкото при фрезоването й;\n- могат да се обработват детайли с нетрадиционна форма.\n- водещите производители на системи за ЦПУ предлагат опция за струговане на многостени.\nЦелта на статията е да покаже на заетите с обработване чрез рязане възможностите на метода, като с това им подскаже, че при покупка на стругова машина с ЦПУ те биха могли да включат в поръчката си и опция за струговане на многостени. Статията е насочена и към нашите производители на стругови машини с ЦПУ, които биха могли да снабдят продукцията си с възможности за струговане на многостени.\nТрадиционно се смята, че детайлите с напречно сечение „многоъгълник” са нетехнологични за обработка върху стругови машини с ЦПУ и затова се подлагат на фрезова обработка, при което са възможни два варианта.\nІ вариант. Ако се използва стругов център или многофункционална машина, главното движение се извършва от фрезата, а закрепеният в струговото вретено детайл изпълнява делителното движение.\nІІ вариант. По-сложно се решава въпросът в случая, когато струговата машина с ЦПУ е в обичайната си конфигурация и няма опция за въртящ се инструмент. Тогава заготовката се насочва към фрезова машина. При фрезова машина с ЦПУ е необходима индексираща въртяща маса, а при универсална фрезова машина трябва да се използва делителен апарат. Главните недостатъци на този вариант са следните:\n- загуба на точност и производителност, оскъпяване на производството поради въвеждането в технологичния процес на друга машина;\n- намаляване на производителността основно поради загубата на време за делително движение; при това тази загуба е пропорционална на броя на стените на многоъгълника.\nВ технологичната практика от десетилетия са известни специализирани стругови машини с ръчно или нецифрово управление, които имат възможността върху заготовка с кръгло напречно сечение да се обработват симетрични спрямо оста на ротация детайли с напречно сечение правилен многоъгълник- най-често квадрат и шестостен. Външно машината и самата обработка не се различават съществено от традиционната стругова машина: заготовката се установява във вретеното и получава ротационно движение, а инструментът извършва подавателните движения в надлъжно и напречно направление. Разликата се състои в това, че инструментът извършва въртене, синхронизирано с въртенето на заготовката, благодарение на което при ротацията на заготовката се образува не цилиндрична повърхнина, а правилен многостен.\n2. Принцип на струговането на многостени.\nНа фиг.1 е илюстриран принципът на образуването чрез струговане на една стена по метода на следата посредством синхронизирането на две ротации. Заготовката, разположена във вретеното, се върти с честота n1. В същата посока ротира с честота n2 инструменталната глава, в която е разположен стругарският нож.\nНа фигурата са показани три положения на взаимното им движение.\nВ положение 2 и 3 със завъртането на инструменталната глава се завърта и образуващата се права, заемайки положения съответно а2 и а3.\nТака върху заготовката се образува правата а.\nАко към това се добави подавателно движение, перпендикулярно на равнината на чертежа, върху заготовката се образува стена. Така формообразуването се извършва по метода на следата за разлика от фрезоването, при което формообразуването е по метода на допирането.\nЗа увеличаване на производителността инструменталната глава се снабдява с няколко ножа, разположени в нея през равни ъглови интервали. Вместо ножове могат да се използват само твърдосплавни пластини, установени непосредствено в тялото на инструменталната глава.\nДвете ротационни движения- на вретеното (заготовката) и главата (инструмента)- са в строга синхронизация. Големините на ъгловите им скорости (честотите на въртене) могат да бъдат в различно съотношение в зависимост от броя на обработваните стени и броя на ножовете (пластините) в инструменталната глава.\nЧестотата на въртене е съизмерима с тази при струговане на гладка цилиндрична повърхнина. Въртенето на заготовката по същество е съвместяване по време на делителното с главното движение, което способства за високата производителност на процеса.\nНа фиг.2 е показано обработването на квадрат със стени a, b, c и d с инструментална глава с два ножа, разположени през 1800. Вижда се, че всеки от ножовете обработва двете противоположни стени на квадрата- инструмент 1- стените a и c, инструмент 2- стените b и d. Съотношението на честотите на въртене на заготовката и инструменталната глава е 1:2.\nФактически, обаче, образуващата на многоъгълника не е идеална права линия\nНа фиг.3 е показано, че траекторията на движение на върха на инструмента е елипса и поради това образуващата на многоъгълника също е елипса. Получената стена не е равнина, а елиптична повърхнина. Но за практически цели и предвид големите технико-икономически предимства на този технологичен процес получаващата се разлика в геометричната форма се смята за пренебрежимо малка. Тази разлика намалява с увеличаването на радиуса на инструменталната глава.\nСтруговането на многоъгълници дава следните предимства:\n- много по-висока производителност от фрезоването;\n- по-малка грапавост на обработените повърхнини;\n- използване на по-евтин и прост като конструкция инструмент.\n3. Изисквания към машините за струговане на многостени.\nПосочените предимства бяха забелязани от производителите на стругови машини с ЦПУ и през последните години се наблюдава все по-широкото нализане на опцията за струговане на многоъгълници върху различни стругови машини с ЦПУ и стругови центри.\nЗа целта машината трябва да има възможност за точно синхронизиране на въртенето на вретеното и инструменталната глава. Прилагат се два подхода- синхронизиране чрез твърда кинематична връзка и електронна синхронизация.\nТвърдата кинематична връзка, приложена в машина с ЦПУ, е в дисонанс с философията на самото ЦПУ и присъствието й е оправдано само като реплика на решението, прилагано в машините с ръчно и нецифрово управление; днес има много ограничено приложение.\nЕлектронната синхронизация се съгласува добре с принципа на ЦПУ и се състои в постигане на точна пропорция между честотите на въртене на двигателите на вретеното и инструменталната глава. Производителите на регулируеми електрически задвижвания предлагат на пазара удобни опции за синхронизиране, благодарение на които днес електронната синхронизация преобладава подчертано над твърдата кинематична връзка.\nДруго изискване е системата за ЦПУ да поддържа програмно възможността за струговане на многостени. Редица водещи производители на системи за ЦПУ, сред които познатите у нас GEFanuc и Siemens, предлагат такава опция.\n3. Класификация на машините с ЦПУ, извършващи струговане на многоъгълници.\nА. Стругови машини с ЦПУ с твърда кинематична връзка (фиг.4).\nТвърдата кинематична връзка между главния превод и превода на инструменталната глава се осъществява чрез карданен вал, който може да бъде и в телескопично изпълнение. Това решение се среща при твърде ограничен кръг от стругови машини с ЦПУ. Недостатъците му се състоят в получаваните трептения при работа на карданния вал, степенния характер на честотите на въртене (получавани чрез зъбни предавки в главния превод).\nБ. Машини с ЦПУ с електронна синхронизация.\nБ1. Стругова машина с ЦПУ със собствен независим превод на инструменталната глава (фиг.5).\nВърху напречния супорт са разположени инструменталната и револверната глава. Инструменталната глава има собствен независим превод. Прилага се електронна синхронизация с въртенето на вретеното на машината.\nНа фиг.5а е показана работата на револверната глава за извършване на традиционните стругови обработки, а на фиг.5б- използване на инструменталната глава за струговане на многостен.\nБ.2. Стругови машини с ЦПУ с инструментална глава, имаща функции и на револверна глава (фиг.6).\nИнструменталната и револверната глава конструктивно са интегрирани. На фиг.6а е показано обработването на стругови повърхнини, а на фиг.6б- активиране на фунцията за струговане на многостени. Използва се електронна синхронизация.\nБ3. Стругови центри с инструментална глава като въртящ се инструмент (фиг.7).\nТук инструменталната глава се задвижва от гнездо за въртящ се инструмент, имащо електронна синхронизация с главното вретено.\nБ4. Надлъжно-профилни стругови машини с ЦПУ (Swiss type) (фиг.8).\nИнструменталната глава се задвижва от гнездо за въртящ се инструмент, разположено в инструменталния блок на машината. Използва се електронна синхронизация.\nБ5. Многовретенна стругова машина с ЦПУ (Screw machine) (фиг.9).\nВретената имат електронна синхронизация с въртенето на инструменталната глава.\n4. Струговане върху челни повърхнини.\nПри тангенциално разполагане на ножовете в инструменталната глава може да се струговат прекъснати повърхнини върху челната повърхнина на заготовката. В този случай се предпочита заготовката да е тръба.\n5. По-особени случаи на използване на метода.\nМогат да се струговат практически произволни по форма обемни ососиметрични тела. За целта струговата машина с ЦПУ трябва да има възможност за извършване на подавателно движение по сложна траектория. Подходящи за случая са различните полиномиални и сплайнови интерполации, като от последните следва да се посочат кубичните сплайни, Акима-сплайните, някои В-сплайни, NURBS.\nНа фиг.11 е показано струговането (а) на пресечена четиристенна пирамида с криволинеен околен ръб (б).\nПри наличие на синхронизирано задвижване с вертикална ос на инструменталното вретено в него може да се установи червячна фреза за нарязване на зъбно колело (фиг.12) или шлици.\n6. Примери на детайли, подходящи за обработване чрез метода за струговане на многостени\nЗа цитиране на тази статия:\nУгринов Пл. Обработване на многостени върху стругови машини с ЦПУ-\nструговане вместо фрезоване. www.ugrinov.com.


Башар Рахал гази закона\nБашар Рахал гази закона (Кара и говори по телефона, срещна се с мацка в мола)\n22 Февруари 2015, 16:02\nБашар Рахал е поредната известна личност, която не спазва закона за движение по пътищата, научи HotArena!\nСлед като папараците на „Уикенд” заснеха преди време как Калин Врачански кара мотор без каска, сега обективите им документираха и нарушение на колоритния арабин.\nБившият водещ на забавната игра „Следващият, моля” по TV 7 се бе препасал с колана, както повеляват правилата. За сметка на това обаче не спря да дърдори по мобилния си телефон – нещо, което е строго забранено. Башар въртеше волана на джипа си с лявата ръка, а с дясната не изпускаше джиесема от ухото си. Парадоксалното в случая е, че навремето актьорът е карал такси и би трябвало идеално да познава правилата за движение.\nБашо въртял геврека, докато учил във втори курс на НАТФИЗ през 90-те. Бакшиш станал не за пари, а за да събира материал за образите си. Когато бе спипан от папараците ни в издънка на пътя, артистът бързаше за среща в столичен мол. В търговския обект го чакаше чаровна дама.\nДвамата проведоха дълъг разговор на чаша кафе и портокалов сок, а на финала на рандевуто всеки си тръгна в различна посока. Дали между тях има нещо повече от колегиални взаимоотношения, остава загадка. Факт е обаче, че щастливо женения Рахал често е спипван в прегрешения със знайни и незнайни хубавици - нещо, което той яростно отрича.\nБашар Рахал пред развод, заряза жена си\nБашар Рахал и Калина са пред развод. Двойката от години не е заедно и отдавна се отчуждиха,..\nБашар Рахал се родил в 6-ия месец (Като дете едва не..\nБашар Рахал, който до скоро водеше забавната игра „Следващият, моля” по..\nНе една, а няколко паралелни връзки е поддържала Елен Колева през годините, в които бе заедно..\nНОВО 20! Башар Рахал и Яна Маринова са любовници (Пълни..\nБашар Рахал е добавил още една жена в харема си – сексапилната актриса Яна Маринова,..\nФБР следяло Башар Рахал (Взели го за терорист)\nАмериканските тайни служби следили Башар Рахал, тъй като го помислили за терорист, научи HotArena! Талантливият..


Тъжната страна на живота: 2013\nНовата година, наред с всичко останало, ще донесе и много разочарования. Нови и неочаквани, несрещани преди. Неизбежно е, защото през новата година ще научиш повече за света и хората около себе си, а колкото повече научаваш, толкова повече се разочароваш.\nИ не се заблуждавай, че щом от баницата с късмети ти се е паднало щастието значи ще си щастлив. Не става така.\nНай-тъжното е, че през новата година отново няма да си този, който искаш да бъдеш. Помисли за това, когато гръмнете шампанското.\nКато я преживееш веднъж става някак... очевидна. Предсказуема вместо изненадваща. Разбираема вместо мистериозна. Всичко, което не би трябвало да бъде. Как да пишеш за нещо такова? Просто темата за любовта вече е изчерпана.\nЕдин ден бисквитките свършват\nСтори ми се интересно\nКолко трае истинската любов? Колкото решиш.\nМакар пътуванията да са ми професия, аз съм пътувал много малко. Имах една мечта в тази връзка. Как предприемам дълго, едногодишно пътуване из Европа. Примерно да тръгна през пролетта. Да, най-добре е през май. На юг, към Гърция. После на север към Далматинското крайбрежие. През юни да съм в Италия, задължително с няколко дни в Сирмионе. През юли в Монако, Ница, Кан и все покрай крайбрежието на Франция докато стигна испанските плажове, а есента да посрещна някъде в Португалия. На връщане минавам през вътрешността на Испания, после във Франция най-сетне разглеждам замъците по Лоара. Цялата зима да съм из безбройните курорти в Алпите за истинска почивка с каране на ски и много горещ чай с ром. Понеже не бързам да се прибирам минавам през Полша. И съм си вкъщи точно 1 година след като съм тръгнал.\nВсеки ден щяха да ми се случват невероятни неща, убеден съм! И щях съвсем накратко да ги записвам в малък бележник, всеки ден. Щеше да се получи страхотна книга от 365 страници пълни със свобода. Защото така я разбирам аз свободата. Книгата щях да нарека "Една година любов".\nЗащото мечтата ми всъщност беше ти да дойдеш с мен.\nМинаха дните, когато можеше безнаказано да негодуваш срещу живота. Вече не е честно спрямо онези, които те обичат и които обичаш. Замълчи.\nЩом случайно споделиш с някого, че нещо-си в живота ти те дразни, потиска и натъжава следва неизбежният съвет: "Защо не избягаш?" Не точно с тези думи, разбира се, но в същността си е винаги това. И после се чувстваш все едно си единствения човек в целия скапан свят, който приема задълженията си сериозно.\nПърво се роди дъщеря ми и е прекрасна. Да съм баща се оказа по-лесно, от колкото ми го бяха описвали и далеч по-хубаво, от колкото изобщо можех да си представя. Знам, че е глупаво да мисля каква ще стане като порасне и знам колко е наивно да смятам, че решението ще е мое, но все пак не мога да се сдържа. Има толкова неща, които наистина искам да я науча.\nА и тя сигурно ще ме научи на много.\nПосле напуснах работа за да започна да работя за себе си. Имах нужда да правя неща, които смятам за смислени, в които вярвам и които ми носят удовлетворение. Неща, с които да се гордея. Когато сам си си шеф, чувството за отговорност е смазващо, но засега ентусиазмът ми ме спасява. Заповядайте в www.holidaydelux.com и ако смятате да пътувате скоро, пратете по един мейл, а аз ще се постарая да помогна.\nПрез пролетта излезе последната книга от Колелото на Времето. По този повод реших да прочета отначало цялата поредица. Понеже вече сам си организирам времето, успях да отделя малко и за четене. (И за играене. О, да.) Много е странно усещането да видиш края на история, започнала преди 15 години и продължила над 10 000 страници. Хем е удовлетворяващо, хем е тъжно. Като история от собствения ти живот. Щом сложиш край на една, имаш нужда да я заместиш като поставиш начало на нова.\nВсе пак на историите трябва да се слага край.\nПромените се случваха мигновено. Един ден животът ми е такъв, а на следващия - съвсем различен. Сега не съм достатъчно философски настроен, за да разсъждавам дали са за добро или за лошо...\nЗнам едно: харесват ми.\nBy Жълт Зелен 5 comments Links to this post\nУговорих си среща с един приятел, а той доведе и някакво момиче. Като влязох в кръчмата, те вече бяха там. Веднага си дадох сметка, че ще бъда излишният трети и реших просто да изпия една бира и да си тръгна. Разбира се, не дадох израз нито на изненадата си, нито на разочарованието си. Него поздравих, с нея си разменихме имената и отидох да закача якето си срещу климатика с надеждата да изсъхне преди да си тръгна. Идеята ми да дойда с автобуса се оказа не до там добра, като се има предвид проливния дъжд. Дрехите ми бяха прогизнали, а от косата ми се стичаха капки вода по лицето ми.\nПриятно момиче, като че ли. Тя обаче не остана очарована от мен. Жените никога не остават очаровани като се запознават с мен. Не че има някакво значение. Махнах на сервитьорката за бира и подехме някакъв разговор. Отначало за времето, разбира се.\n- Май е почнало много да вали. - каза той.\n- Поне мотористите си стоят вкъщи. А които са били достатъчно глупави да излязат, сигурно ще се изпотрепят по хлъзгавия асфалт. - отвърнах аз. Все намирам ползата и в най-неприятните ситуации.\nПосле те поеха инициативата. През повечето време разказваха истории, които сякаш целяха да злепоставят другия пред мен. Аз се усмихвах и се опитвах хем да се смея на забавните моменти, хем да не обидя никого. Или пък си говореха някакви техни работи, които не разбирах. Така или иначе, топлината ме отпусна, без да искам си поръчах втора бира, а после и още няколко и вече нямах никакво намерение да си тръгвам.\nТъкмо беше негов ред да е в тоалетната, двамата с момичето се наслаждавахме на неловкото мълчание, когато тя изведнъж каза:\n- Не мога да разбера защо се държи така.\nИзглеждаше изненадана, че го е казала на глас. По това разбрах какво има предвид. Това, че през цялото време сякаш стоеше на две педи от нея, колкото и тя да се опитваше да седне по-близо до него; и че щом сложеше ръката си на неговата, той скоро издърпваше своята; и не я поглеждаше в очите; и целувките им бяха кратки; и други неща.\nС него се знаем отдавна и знаех историята му. Просто напоследък му беше писнало да му изневеряват. Понечих да й го кажа, но се сетих че не ми е никаква, а с такива хора е неразумно да споделяш информация. Не успях обаче да се сдържа да не кажа нищо.\n- Най-добре го попитай. Ако не пожелае да ти каже, опитай да разбереш сама. Ако не успееш, може би ще намерите щастие другаде.\nТой се появи съсредоточен в стъпките си, седна от нейната страна на масата и ни изгледа любопитно:\n- Изпуснах ли нещо?\nПърво се скриваш от всички\nпосле им се сърдиш, че не са те намерили.\nвсе по-малко се притеснявам.\nНе остава още много\nи съвсем ще спра да се притеснявам.\nНезависимо дали тръгваш или оставаш, бъди наясно защо го правиш. Иначе се получават недоразумения и накрая всички са наранени. Мога да разкажа една лична история в тази връзка, но е твърде дълга и объркана. По-добре чуйте песента няколко пъти.\nАко никой не те харесва, има основателна причина. Нещата, които не харесваш у другите, са присъщи на самия теб. Не заслужаваш да имаш приятели.\nСъхраняване на умрели неща\nНямам високо мнение за съхраняването на традициите. От една страна това носи презумцията, че някога хората са били или по-умни, или по-добри, което е неоснователно. От друга страна, ако попиташ защо е необходимо, оказва се че е защото бабата на баба ти така е правила и следователно ти също трябва да го правиш. Недостатъчно основание, поне в моите очи.\nНе. Ако винаги така е било, значи е крайно време да бъде другояче.\nНещо съществува, защото има някаква обективна нужда от него. Когато времето отмине и нуждата изчезне, нещото също трябва да изчезне. Опитите да запазиш нещо ненужно извън времето му не са достойни нито за възхищение, нито за похвала.\nСветът може да изглежда прекрасен...\n...при определени обстоятелства.\nТридесет и първи август\nЕ, предполагам, че просто е дошло времето. Отдавна никой не беше умирал.\nИстинската любов умира болезнено. Тяхната раздяла беше най-тежката, до която съм се докосвал. Три години по-късно той е с по-красива жена, тя е с по-богат мъж. И са щастливи.\n- Виждаш ли как нещата в крайна сметка се подреждат дори в момента да изглеждат безнадеждни. Накрая всяко зло е за добро.\nНе виждам нищо такова. Вместо това виждам, че нищо не е ценно, на хората не може да се разчита, дори най-искрените и дълбоки човешки чувства са мимолетни. И всеки е заменим.\nТвърде много ненавиждам хората, за да се опитвам да им помогна. Не си струват усилията. Не заслужават. Виж, отделната личност е друго нещо. Но хората като цяло - не бих си мръднал пръста.\nПризивите за съединение, което да направи силата, идват отвсякъде. Явно всеки иска да е силен. Само че аз лично не съм съгласен да се съединявам с кой да е. Имам си критерии. Как да се съединя с футболен запалянко, който смята, че най-добрият начин да изрази мнението си е с хулигански прояви? Или с набожен християнин, на който лично Бог му е дал правото да пребива обратни? Или със сърцат патриот, на който дедите му са завещали да пребива турци? Или с моториста, който обича да форсира под терасата ми в 2 сутринта? Или с някой глупак, който цял живот чака някой да му помогне и все другите са му виновни? Списъкът е безкраен. Има типове, които не бих подкрепил и от които не бих приел подкрепа; типове, с които не желая да заставам рамо до рамо, независимо че в момента може да имаме общ интерес. Да превъзмогнем различията си - добре, но кои точно различия? И до къде трябва да стигнем в компромисите? Не е за мен тази работа със съединението.\nВътре в обществото хората се делят на всякакви групи. Най-разпространено е деленето на "ние" и "те". В групата на "ние" винаги са готините. Знаещите и можещите. Умните и разбиращите. Честните и онеправданите. Добрите и справедливите. И най-важното - тези, които заслужават повече! В групата на "те" са глупавите, лошите, злонамерените. "Те" са мързеливи и прости, но са успели с измама. "Те" са лицемерни подлеци. На пръв поглед ние сме малцинство, а те многократно ни превъзхождат по численост. Обаче ако тръгнеш да питаш произволни хора, всеки казва, че е от нас, никой не си признава да е от тях. Парадокс.\nИ все пак най-добрата мотивация си остава отчаянието и безизходицата.\nБроим дните, както хората преди нас винаги са правили и както хората след нас винаги ще правят. Дните до края на седмицата, дните до началото на лятото, дните до рождения ден или до рок феста в Каварна, дните докато някой се върне или докато замине отново.\nОпитваш да преброиш дните до желаното щастие, но не можеш да броиш до толкова. Вместо това без да искаш броиш дните до края на живота си.\nТъжното е, че няма значение от кога се познавате, какво сте преживели заедно, през какво сте преминали, какви радости и неволи сте споделяли и колко безкрайно дълго сте градили доверието си.\nБлагодарение на активната държавна политика, допълнителните специализирани часове в училище и свободния достъп до практически неизчерпаемо количество порно, хората все по-малко се притесняват от темата за секса. Успоредно с това, за любовта се говори като за нещо сакрално, необяснимо и неразбираемо. Сексуалният живот е полезно да се обсъжда с родители, учители и приятели с образователна цел. Любовните емоции не толкова, защото темата е прекалено лична. Всеки знае, че от любовта се страда много. Сексът обаче си е удоволствие. Трябва адски много да внимаваш в кого се влюбваш. С кого спиш няма кой знае какво значение. Ако кажеш на някого, че го обичаш, най-вероятно ще се уплаши, ще се ужаси дори и има вероятност да не желае да се чувате повече. Но ако покажеш, че искаш да си легнете заедно - или по-добре направо се напиете и се изчукате - всичко е наред. И дупе и сърце могат да се пръснат от любов, но първото се дава сравнително лесно, а за второто се подхожда с огромна предпазливост.\nСигурно има някаква логика зад всичко това. Ще ми се да я бях разбрал по-рано.\nНай-тежка е може би битката със съмнението дали си взел правилното решение. Влече те към ръба на лудостта. Ден след ден...\nДано излезеш победител този път.\nСпираш да харесваш петък, когато осъзнаеш, че е като всеки друг работен ден - безкрайно дълъг, напрегнат и уморителен. Излизанията в петък вечер не са чак толкова интересни, когато ти се доспива в десет. Дори те натоварват допълнително. А и в баровете съществува тази зависимост, че колкото по-малко пари харчиш, толкова по-малко ти е весело.\nЧовек трябва да прави каквото е редно без значение какво иска или как се чувства. Така в името на новия си живот приемаш да изтриеш спомените от стария.\nДокато една вечер някоя особена мелодия неочаквано не ти припони, че това всъщност не е нов живот. Пак си е старият. Само че различен.\nСядаме за обяд край масата в хола. Питам го как върви ремонтът. Не сме се виждали от девет дни.\n- Добре върви. Днес съборих плочките в кухнята. Останаха още малко, но много ме заболяха ръцете и трябваше да спра.\nРемонтът продължава вече повече от година. Ръцете почват да го болят все по-бързо, все по-силно и все по-продължително. Преди плочките трябваше да изкърти мивката, дограмата, дюшемето и какво ли още не. А от шпакловането го болят раменете и гърбът.\nИзведнъж изпуска лъжицата си.\n- Понякога пръстите ми просто отказват. Все едно ги няма.\nВдига ръката си пред очите си и се втренчва в нея, сякаш се опитва да я свие в юмрук със силата на погледа си. Пръстите потрепват, отначало едва-едва, после се размърдват и вече всичко е наред.\n- Трябва да си почиваш повече - казвам аз. Той само се усмихва. - Наистина. Не се преуморявай толкова.\nДори усмивката му е уморена. Всъщност и той би искал да си почива повече. Но няма как. Няма за кога. Премества се на дивана, бърка под ниската холна масичка и вади шишенце камфоров спирт. Сипва малко в дланите си и започва да ги разтрива. Стаята се изпълва с опияняващ аромат. Разтрива ръце бавно и методично, с унесен поглед втрива течността в кожата си, сякаш изпълнява движения на магическо заклинание. Приисква ми се спирът наистина да помогне, изведнъж болката да изчезне и никога да не го болят ръцете отново. Искам го с цялото си сърце!\nНищо. Не става така. Ръцете просто ще го болят до края на живота му. Въздъхвам, защото нищо друго не ми остава.


Патньорство | Her Startup\nОтворени сме за партньорство към брандове, които са социално отговорни към майките с малки деца в България и желаят както да подкрепят мисията ни, така и да се представят пред тази аудитория.\nПредлагаме представяне чрез въздействащо и позитивно съдържание.\nЗащо нямаме банери?\nЗащото вярваме в истинското и добре представено съдържание, без крещящите за внимание рекламни банери, които отвличат вниманието и намаляват въздействието на съдържанието. Следваме и световните тенденции, при които ползването на рекламни банери при представянето на бранда остава в миналото.\nАко желаете да се свържете с нас, пишете ни тук.


Чарлз Дикенс и жените, които го формират като писател – Magnifisonz\nАвтор – Лусинда ДИКЕНС ХОКСЛИ, „Гардиън“\nПисателят винаги е бил обвиняван за слабите си дамски образи. Но пра-пра-пра-внучката му Лусинда Дикенс Хоксли смята, че той е продукт именно на силните женски личности в живота му. Истинските жени в живота на Чарлз Дикенс са много по-различни от услужливите домошарки, които той описва.\nЗа днешния читател много от героините на Дикенс може да изглеждат слаби, глуповати фигури за присмех. Романите на писателя са писани между 30-те години на XIX век до 1870-а, когато жените са законова собственост на своите съпрузи, бащи или онзи мъж, който се счита за глава на фамилията. Героините на Дикенс, включително Флора Финчинг, Дора Спенлоу и Роза Бъд – описана в „Мистерията на Едуин Друд“ като „много хубава, с много детско присъствие“ – често са вбесяващи за четене днес. По времето на създаването си, въпреки това, Дикенс подражава на популярната представа за това каква трябва да е възпитаната млада дама.\nНа много викториански момичета и дори възрастни жени е забранявано от семействата им да четат романи, ако героините в тях са смятани за твърде противоречиви (включително „Тайнствената непозната“ на Ан Бронте и „Джейн Еър“ на Шарлот Бронте). Вместо това, им се „препоръчва“ да четат „поучителни“ книги, често писани от религиозни автори, за това как момичетата и жените трябва да се държат. Прочут пример е как кралица Виктория уволнява гувернантката на дъщерите си, след като открива, че една от тях чете роман.\nНо истинските жени в живота на Дикенс са много по-различни от услужливите домошарки, които той описва. Бабата на писателя по бащина линия работи в имението на лорд Крю. Тя започва работа като домашна помощница, след като овдовява и остава самотна майка – но се издига до икономка. Нейният внук запазва ярки спомени за топлата ѝ личност и способността да разказва истории.\nМайката на Дикенс, Елизабет, учи децата си на математика, английски език и латински. Тя и съпругът ѝ, Джон Дикенс, са и необичайно прогресивни в увереността си, че образованието на най-голямото им дете, дъщеря им Фани, е по-важно от това на сина им. (Фани е с две години по-възрастна от Чарлз, талантлива музикантка, спечелила стипендия от Кралската музикална академия.)\nКакто и в семейството му, жените в обкръжението на Дикенс са с много силно присъствие. Има толкова възхитителни дами в живота му: романистката Ан Текери Ричи, която шокира обществото, след като на 39 години се сгодява за 17-годишния си кръщелник; активистката срещу робството Елизабет Джесър Рейд; писателката Елизабет Гаскел, чиято самоличност Дикенс открива през 1848-а, въпреки че пише анонимно. Тогава Дикенс я окуражава да продължава да твори по теми, заклеймени като неподходящи за жени романистки – като незаконно родените деца и проституцията.\nЕдна от най-влиятелните жени приятели на писателя е банковата наследница Анджела Бърдет-Кутс. Те се срещат в началото на 30-те. Няколко години по-късно тя става кръстница на първото дете на Чарлз и Катрин Дикенс – Чарли. През 1847-а Дикенс и Бърдет-Кутс основават най-известното си съвместно предприятие – „Вила Урания“ край Лондон, дом за рехабилитация на т.нар. „пропаднали жени“ (категория, която обхваща целия спектър социални проблеми), където те биха могли да получат базова грамотност, да се научат на аритметика, да готвят, шият и почистват. Дикенс работи с управители на затвори, за да помага на жени, които предстои да бъдат освободени; той страстно брани идеята на рехабилитацията, уверен, че повечето жени затворници по същността си не са престъпници, а просто отчаяни и провалени от суровото общество.\nНо впоследствие „Вила Урания“ и приятелството между основателите ѝ пропада – става жертва на разпада на брака на семейство Дикенс. След него Бърдет-Кутс така и не успява да прости на приятеля си за начина, по който се е отнесъл с жена си.\nДори оклеветената съпруга на Дикенс Катрин, често критикувана, че е била твърде услужлива и сходна с художествените му образи, всъщност е весела, интелигентна жена, която просто е покрусена от комбинация от чести бременности и следродилна депресия. В началото на брака им Катрин се радва на щастлив, приключенски живот, като придружава съпруга си в Америка и Канада. Тя играе в поредица от театрални спектакли в Англия и в чужбина, пише и книга: „Какво ще има за вечеря?“, замислена като ръководство за млади домакини. За съжаление, днес Катрин Дикенс обичайно се оприличава на покрусена и натъжена съпруга, засенчена от по-младата конкурентка за чувствата на Чарлз – актрисата Елен Търнън, а не като ярката личност, за която той се жени.\nТака че защо у Дикенс липсват женските образи? Мнозина критикуват неговите героини за това, че са твърде бегло скицирани – те могат да са красиви и добри, но рядко дълбокомислещи или интелигентни. На единиците, които притежават дух и остро поведение, не се гледа като на сексуално примамливи и, често заради това, че са с финансови или социални проблеми, не са подходящи за съпруги (помислете за Роза Дартъл и Мис Уейд).\nОнези, които все пак успеят да преодолеят бариерата да са достатъчно остроумни или умни, са склонни да изгубят тази искра веднага след като се влюбят – като Бела Уилфър в „Нашият общ приятел“ – като че това не е било истинската ѝ личност, а просто такава, с която да си играят. Има усещане, че веднъж след като Бела е „опитомена“ от брака, всички тези независими глупости ще я напуснат.\nМоже би, в своите героини, Дикенс проектира идеализирана жена, такава, която след сблъсък с нея в действителността, се оказва съвсем не идеална; или навярно той създава такъв тип жени, за какъвто смята, че публиката би искала да чете. Като се има предвид колко много независими и интригуващи жени познава Дикенс, мисля, че е забележително, че той е иронизиран за своите твърде податливи на обработка и повърхностни образи – които не биха могли да се приложат към истинските жени в живота му. Изследователите на Дикенс може с години да спорят дали той е създавал жени, които идеализира, или характери, които символизират викторианския стереотип на дамата.\nДикенс е превъзходен публицист, винаги наясно с това, което продава, но той също отказва да угоди на общественото мнение. Това не просто се вижда в острата му журналистика, но също и в нежността му към герои като Нанси в „Оливър Туист“ (за която Дикенс никога не говори като за проститутка и чиято смърт му причинява почти физическа болка) или Малката Емили в „Дейвид Копърфийлд“. Той вижда и двете като жертви на жестоко общество, което позволява на мъжете да се държат по един начин и изисква от жените да го правят по друг.\nСтрува си да си спомним, че викторианците живеят в изключително патриархално общество, въпреки че Британската империя се развива под властта на най-могъщата жена на века. Кралица Виктория е краен враг на идеята която и да е друга жена да притежава сила. В гневно писмо до приятеля си Тиъдър Мартин тя пише, че жените са „слаб, хилав пол“ и че суфражетката лейди Амбърли трябва да бъде „бичувана“.\nЖените на Дикенс са продукт на ерата, в която той живее, и на правна система, която все още сочи нежния пол като вещ, собственост на съпрузи и бащи – и ги оставя в това положение както в живота, така и в литературата.


Медово и Ахелой отбелязаха патронния си празник “Спасовден” | Морски вести\nДнес православната църква отбеляза „Възнесение Господне”, а редом с големия християнски празник, жителите на Медово и Ахелой честват и патронния празник на двете населени места. В Ахелой денят започна с тържествена литургия в храма, отслужена лично от Негово Високопреосвещенство Сливенския митрополит Иоаникий. Местният обичай повелява на тази дата да се свиква сбор и да се вари курбан за здраве. Традицията бе стриктно спазена – непосредствено след службите в двете селища на хората беше раздавана осветена агнешка чорба, а на сцената в ахелойския парк започна XIV Регионален тракийски събор „Спасовден”.\nКметът на община Поморие Иван Алексиев и кметът на Ахелой Иван Георгиев дадоха официално начало на събора, приветствайки зрители и участници. Откриването бе уважено и от председателя на Общински съвет – Поморие Адам Адамов, заместник-кмета Янчо Илиев и общински съветници. Тазгодишното издание на събора привлече общо 97 групови и индивидуални изпълнители, чиито певчески изяви през целия ден ще бъдат оценявани от почетно жури в състав: проф. д-р Стефан Чапкънов – композитор и диригент; Мара Тенишева – преподавател по музика; Димо Карабелов – фолклорист и краевед и Георги Драганов – народен певец и преподавател.\nПаралелно с надпяването, на игрището в ОУ “Христо Ботев” Ахелой се проведе ученически турнир по футбол. Няколко оспорвани срещи излъчиха отборите победители и отличиха най-добрите индивидуални играчи. Медали и подаръци бяха осигурени за всички млади футболисти в надпреварата.\nМероприятията в Ахелой продължават, като от 18.00 ч. в парка ще се проведе атрактивен спортен турнир, а от 19.00 ч. местните състави ще изнесат концерт на сцената в градския парк.


111.Доброто име -УС ,2 декември 1934 - Утринни Слова - изучаване - Порталът към съзнателен живот\n111.Доброто име -УС ,2 декември 1934\nФевруари 23, 2013 в Утринни Слова - изучаване\nБеседа :111. Доброто име 2 декември 1934 г.\nЗа да разбира Словото, човек трябва да има вътрешно разположение към него. Какво разбирате под думите „вътрешно разположение“? Вътрешното разположение подразбира разположение на духа.\nВ първия стих на прочетената глава се казва: „По-предпочитаемо е добро име, нежели голямо богатство; и добра благодат, нежели сребро и злато“. Защо доброто име е за предпочитане пред голямото богатство? Защото принадлежи към един възвишен свят. Богатството принадлежи към материалния свят. При това, всеки богат не е придобил богатството си сам. Той може да е получил голямо наследство от баща си или от чичо си, без да го е изработил сам. Богатството не е всякога лична придобивка, докато доброто име е всякога лична придобивка. Всеки сам трябва да си изработи добро име. То не се придобива по наследство. Никой не може да се ползва с добро име, ако сам не го е изработил или заслужил. Който има добро име, той е силен човек, той никога не се обезсърчава, нито се обезверява. Той обича живота и разумно го използва.\nЗащо е дошъл човек на земята? Да спечели добро име. Днес всички хора имат по едно име, но скоро го изгубват. Силата и властта на това име е подобна на високото положение, което човек заема на земята.\nЗа предпочитане е добро име, отколкото голямо богатство.“ Този стих се отнася за всеки човек – богат или беден, учен или прост. Доброто име на човека се определя от неговия език. По езика ще познаете добър ли е човек или лош. Който не е изработил доброто име, той всякога роптае против съдбата си. Той е недоволен от всичко и постоянно се оплаква, че Господ не го защитава, не слуша молитвата му. Кого защитава Бог? Бог защитава онези, които са дали път на Божественото в себе си. Това са добрите, разумни хора в света. Това не значи, че и разумният всякога ще бъде покровителстван от Бога. Ще дойде ден, когато и той ще бъде изоставен. Христос, Когото наричаме Син Божи, като се намери в голямо изпитание, каза: „Господи, Господи, защо си ме оставил?“ Всеки човек трябва да мине през това изпитание, да научи нещо.\nСилата на разумния човек е в доброто име. Като се стреми да придобие доброто име, човек изучава Божиите пътища, изучава законите, които ги управляват.\nДаде ли път на Божественото в себе си, човек лесно се справя с противоречията и мъчнотиите си и никога не се обезсърчава. Той е изработил доброто име. Може ли човек с добро име да се обезсърчава, да се страхува и обезнадеждва?\nНа способния, на силния, на добрия и на разумния човек пътят му е всякога отворен. Където отива, всички го приемат с радост. Каквото предприеме, всичко му се отдава. Той е даровит, способен човек. Дарбите показват, че той е работлив. Нищо не се дава даром. Изгуби ли условията за растене и развиване, човек започва да съжалява. Той съзнава, че е пропуснал времето, но това съзнание не може да му помогне. Има смисъл да съзнава човек, че не е придобил нещо, но ако веднага започне да работи. Ако е нетърпелив, той прилича на празен параход, който се люшка от вълните на морето. Какво трябва да направи човек, за да преодолее своето нетърпение? Да се натовари малко, за да добие по-голям стабилитет. Ако е нервен, неразположен или недоволен, нека си представи добре наредена трапеза, с вкусни яденета, и мислено да си хапне, да се успокои. Някой е недоволен от положението си, счита се сиромах. За да се справи с мисълта за сиромашията, той трябва да сложи в ума си точно противоположна мисъл, че е богат, че е княз или цар, който разполага с големи богатства. Ще кажете, че не можете да си представите това, което не сте. Как може актьорът да играе на сцената ролята на цар, на княз, без да е такъв в действителност? Ако човек може да играе на сцената фиктивна роля, защо и в живота да не играе такава роля, която ще го спаси от тежките състояния на мисълта му?\nРедактирано Февруари 23, 2013 от Розалина\nУченикът не трябва да говори за грях и за зло. Грехът има отношение само към ленивия ученик, а не и към способния. Ленивият се спъва и греши, а трудолюбивият и способният върви напред и разумно решава задачите си. Той не се стеснява от обкръжаващата среда. Какво правят хората около него, това не го интересува. Той има една цел – да стигне върха. Кой върви след него, как ходи, какъв път е изминал, той не се интересува. Докато се качва към върха на планината, човек не трябва да се обръща назад. Щом се качи на върха, той има право вече да се обърне назад, да гледа ония, които идат след него. Той има право и да критикува. Изобщо само онзи има право да критикува, който се е качил вече на върха и познава пътищата на възлизане. Докато не се е качил на върха, човек трябва да гледа пред себе си, за да не изразходва енергията си. Спре ли човек на пътя си и започне да критикува хората, той непременно ще се спъне. Всяко спъване е резултат на свързването на човека със слабостите и недъзите на неговите ближни. Като сте тръгнали към върха, не мислете за отрицателното в живота. Дали сте певец, музикант, учител, художник или учен, вие вървите към известен връх. Следвайте пътя към върха, за да придобиете известно благо. „Ама жена ми не иска да ме придружи.“ – И сам можете да стигнете до върха. Ако двамата пътувате в единство и пълно съгласие, има смисъл да бъдете заедно. Няма ли съгласие помежду ви, по-добре вървете сами. Дали сам ще вървите или двама заедно, важно е да запазите духа и разположението си.


За пръв път в България видеоуроци на жестов език - Бизнес поща - Стара Загора І България І Новини Политика Култура Общество\nЗа пръв път в България видеоуроци на жестов език\nОт: 16 август 2021, 16:33\nИздателска група „Просвета“ започна заснемането на първите у нас видеоуроци в помощ на децата, които ползват жестов език. Те ще бъдат част от образователната платформа е-просвета в секцията за безплатни образователни материали и ще се ползват свободно още от тази есен.\nПартньор на „Просвета“ в благородното начинание е Националната асоциация на преводачите на жестов език в България (НАПЖЕБ).\n„Изключително сме развълнувани, че това се случва за първи път в България – учебният материал да бъде поднесен на български жестов език, а това е важна предпоставка за повишаване на качеството в обучението на глухите ученици“, коментират от асоциацията.\nДосега у нас липсваха подходящи образователни ресурси за деца в училищна възраст, които имат нужда от достъп до информация чрез жестов език. Именно заради това от „Просвета“ и Националната асоциация на преводачите на жестов език в България обединиха усилия в създаването на видеоуроци, които да помогнат на децата да учат пълноценно.\n„Проектът изисква време, огромна работа и отделянето на сериозни ресурси, за да бъдат покрити най-важните теми по предметите в началния етап. Ще качваме в е-просвета всеки нов видеоурок с жестов превод веднага щом е готов“, информират от издателството.\nИнициативата получи подкрепа от Съюза на глухите в България (СГБ) и от Асоциацията на родители на деца с увреден слух (АРДУС).\n„Просвета“ дарява на старозагорски училища за Деня на будителите\nМОН одобри новите учебници по религия\n20 април 2020, 16:36\nСтарозагорска учителка представя днес своя „Буквар по педагогика“\n22 януари 2015, 14:33\n29 октомври 2014, 10:11


Малките няма да го разберат - Spodeli.net\nМалките няма да го разберат\nпреди: 7 години, 6 месеца, прочетена 3687 пъти\nНа 30. 07. 2012г., Господин Обама реши да сподели за многоброините проблеми на нашата държава България. Събитието се случи на голямата годишна пресконференция, която изненадващо се проведе в центъра на София. Държавната глава се впусна в дълга критика към България, заради многоброините проблеми с човешките права. Тои даде за пример суетните ни депутати, които играеха на FarmVille, във Facebook пространството. Обама възкликна:\n-"Това е немислимо! Ще се наложи да прибегнем към вериги като в Средновековието и да узаконим прибягването до мъчения. "\n- "Ще се леят кървища! " - каза Обама.\nСлед като отпи една глътка от кафето си, тои продължи. Преди да започне с въпросите за икономиката, тои сподели, че България е държава на гениални тарикати на средно и ниско ниво, с които безукорно честните политици по върйовете се борят, но не им стигат силите. Тои също заяви, че системата вече не е в криза - тя умря и после стана от гроба под формата на "зомби".\n- "Мозъците ви са криза! " - каза господин Обама.\nЛутаики се като "муха без глава" в ситуацията, Б. Борисов порече да спаси положението, но без успех. Бръчката между веждите на господин Обама стана още по-голяма и видима, а изпукналата му вена на челото, сякаш всеки момент щеще да се спука... След дългите обещания и разтягане на локуми от страна на депутатите, държавната глава беше по-спокоен. Вената на челото му се прибра! Въпреки сериозният тон на конференцията, Обама намери време да каже и нещо за "Краят на Света". Тои зяви, че знае кога ще настъпи и, че тои е неизбежен, затова няма причина да се страхуваме от него. Президентът дори посочи локално място, което няма да бъде засегнато от Апокалипсиса.\n-"Народе, бягаите към България... "- заяви господин Обама.\n-"Тук всичко идва с 30 г. по-късно. "\nСлед което Обама доизпи кафето си и стана от кръглата маса.\nИзвинете за правописните грешки :\n1. И малките го разбрахме ;)\n2. Е, и голям човек няма да го разбере, не само малките. Според мен трябва да си пиеш редовно хапчетата.\n3. Хахахаха! Това е най-хубавата 'измислена' история, която съм чела. Страхотно си ги осмял/а. Това е реалната картинка за жалост, написана със самоирония. Много ми хареса. Определено искам да прочета още неща от написани от теб!\n4. Благодаря Ти! :)\n5. Хехе, много яко!


Fiat мести производството на Alfa Romeo извън Италия\nНачало Fiat мести производството на Alfa Romeo извън Италия\nКонцернът иска промяна на правилата на пазара на труда в Италия\nИталианският автомобилен концерн Fiat SpA може да премести производството на новите модели на марката Alfa Romeo извън Италия, ако няма ясни правила на пазара на труда в родината на автомобилния производител, пише Bloomberg.\n"Рестартът на Alfa Romeo със сигурност ще продължи", коментира в Торино, където е седалището на Fiat, главният изпълнителен директор на компанията Серджо Маркионе. По думите му Италия трябва да реши дали ще промени правилата или не, от което ще зависи дали Fiat и Chrysler ще изберат алтернативи, които имат за производството на Alfa Romeo. Fiat "се нуждае от ясни и надеждни правила" преди да реши ще инвестира ли още в проекти в Италия.\nFiat, която контролира и Chrysler Group, цели да увеличи производството на престижни модели в Европа, сред които Maserati Quattroporte за 130 хил. долара или спортни автомобили с марката Alfa Romeo.


Търсене на 'Деси' от 19.10.2016\nИстински кошмар е изживяла Деси от "Фермата", била на косъм от смъртта!\n19 Октомври 2016 18:52:22 Blitz\nПреди десетина години манекенката Деси чува една от най-страшните диагнози – булимия. Близките й смятали, че причината за болестта е мания за перфектна визия. Затова Тричковаотказва всякаква помощ от близки и роднини и не среща тяхната подкрепа. Всъщност тя развила болестта от тежка връзка с мъж, ко ...\n19 Октомври 2016 11:02:00 dunavmost.bg\nДеси е на 23 години, от София и живее здравословно и екологично. Всяка сутрин тя става точно в 8 часа и отива да тича в парка. Кросът и продължава около 30 минути – време, в което тя изслушва на айфона си 8 песни - три на Криско, две на Фики...


Автогуми Goodyear Vector 4Seasons Gen-2 185/65 R15 88T, предлагани онлайн. Открий най-добрата цена!\n> Goodyear Vector 4Seasons Gen-2 185/65 R15 88T\nАвтомобилни гуми Goodyear Vector 4Seasons Gen-2 185/65 R15 88T\nот 164,30 лв\nОферти за Goodyear Vector 4Seasons Gen-2 185/65 R15 88T\nОписание, детайли - Goodyear Vector 4Seasons Gen-2 185/65 R15 88T\nВидАвтомобилнаТип ВсесезонниШирина 185Височина (% съотн.) 65Диаметър R15Тегловен индекс 88Скоростен индекс T (190 км/ч)Разход на гориво C\nGoodyear Vector 4Seasons Gen-2 185/65 R15 88T пълно описание »\nЦенова графика - Goodyear Vector 4Seasons Gen-2 185/65 R15 88T\nсредна цена: минимална цена: Най-добрите оферти за Goodyear Vector 4Seasons Gen-2 185/65 R15 88T в магазини от други държави:\nВидАвтомобилнаТип ВсесезонниШирина 185Височина (% съотн.) 65Диаметър R15Тегловен индекс 88Скоростен индекс T (190 км/ч)Разход на гориво CСпирачен път на мокра настилка BВъншен шум69 dBАварийни свойства НеПовишена товароносимост Не\nGoodyear Vector 4 Seasons G2Отлично представяне във всякакви метеорологични условия през цялата година. Отлични показатели през цялата година Сцепление за всички пътни условия Екологична Отлични показатели през цялата година Технологията Weather Reactive на Goodyear помага на Vector 4Seasons да се приспособява към смяната на годишните времена. Единствената по рода си конструкция SmartTRED има специфични зони на шарката, които се приспособяват към условията на пътя. Сцепление за всички пътни условия Специалната триизмерна конструкция и високата плътност на грайферите на Vector 4Seasons осигуряват отлично сцепление върху лед и сняг. Гумата е сертифицирана със символа „снежинка, което означава, че отговаря на официалните стандарти за специални зимни гуми. Екологична Гумата, която се върти по-лесно, ще ви отведе по-далеч с по-малко гориво. Vector 4Seasons осигурява и по-дълъг пробег, благодарение на всесезонната смес и по-плоския контур, който разпределя налягането по-равномерно. Продукт известен още и като Vector 4 Seasons Gen 2 185 65 R 15 88 T, Vector4SeasonsGen218565R1588T, Vector 4Seasons Gen 2 185/65 R15 88T, Vector4SeasonsGen-218565R1588T, Vector 4Seasons Gen-2 185/65 R15 88 T Мнения Задайте въпрос Данните и цените за продуктите предлагани от нашите партньори служат за напътствие и обща информация. Моля, преди покупка проверете дали съответстват на публикуваните данни от сайта на магазина или производителя. За евентуалните неточности и грешки не носим отговорност.


Realzoom: Валя Ахчиева: Аз избрах свободата (видео)\nВаля Ахчиева: Аз избрах свободата (видео)\nСлед като бе подложена на тотална цензура и предаването и бе свалено от БНТ, Валя Ахчиева напусна БНТ.\nТя ще представя своите разследвания вече в своя YouTube канал.\nВаля Ахчиева бе скалпирана от министър на Бойко Борисов и медиен олигарх на Бойко Борисов, след като поискаха главата и тепсия от екс шефа на БНТ Коко Каменаров. Свалиха предаването й „Открито“ от ефир, наказаха я, защото вадеше мръсните корумпирани афери на управляващите и престъпните им схеми.\nЕтикети: БНТ, Валя Ахчиева, журналисти, лицемерие, Общество, цензура


Семинар „Даоистка алхимия за жени. Първо ниво”\nДата: 03/02/2015 — 08/02/2015\nДаоистката алхимия за жени днес е единственото цялостно практическо знание за жени, основано на законите за развитие на жените, съгласувани с макрокосмическите разбирания, залегнали в основата на законите за развитие на всички живи същества.\nПредвид особеностите на съвременното развитие трябва да признаем, че съвременната жена всъщност не е готова за развитие нито според физиологичните си, нито според умствените си качества, затова основната задача на първото ниво се свежда до възстановяването и настройването на тялото, енергията и съзнанието.\nПри закъснение за уводната част (3 февруари – лекция „Изкуството на обучението”) участникът се изключва от семинара и депозитът му не подлежи на връщане.\nИзкуството на обучението. Лекция\nЕдин от основните проблеми в развитието на жените е неразбирането на алгоритъма на обучение и липсата на действителен опит в развитието, което води до облягане върху вродените или изработени вече емоционални форми на възприятие, а не върху фокусирането и удържането на необходимите задачи.\nОсобености на практиката при жените.Лекция\nОсобеностите на практиката при жените се свеждат до разбирането на свойствата на женското тяло. Върху тази основа трябва да бъдат всъщност поставени задачите в развитието. Ако жената не постигне едно естествено физиологично съществуване, което да ѝ позволява да се намира в баланс и хармония, тогава изобщо не може да се говори за практика. Тук трябва да се работи върху възстановяването или вътрешната хигиена и да се остави възможност впоследствие да се премине от първото ниво, когато все още не е изработен естествения фон на хармонично съществуване, към второто – когато вече са създадени необходимите за това условия.\nВъзстановяването на вътрешния цикъл представлява разбиране на времевата и извънвремева енергия, която може да се развива, съпровожда или улавя чрез матката. С оглед на лунния цикъл първият ден от семинара ще бъде посветен на разбирането на вътрешния цикъл и неговото възстановяване, което е свързано с разбирането за Червения дракон.\nВзаимодействане с Червения дракон. Практика\nРегулиране на Разширяващото се тяло. Практика\nИзкуството на построяване на женското тяло с помощта на елемента вода. Практика\nОрбита на водата. Практика\nИзкуството за построяване на женското тяло представлява разбирането за инструментите, които ни дават възможност да създадем едно цялостно тяло. Под цялост тук се има предвид разбирането на матрицата на тялото, развитието на системите на тялото, които ще дадат възможност за взаимно допълване на процесите. Пътят на жените в съвременния свят поставя пред тях множество задачи, които те не могат да разрешат в резултат на липсата на знания. Задачата на тази практика е да се създаде навигация, която да помогне за опознаването на природата на женското тяло и условията за пълноценно регулиране на енергията. Докато жената не създаде едно цялостно тяло, тя не може да започне да го развива. Един от основните проблеми на женското развитие е неразбирането на метода и следването (в най-добрия случай по интуитивен път, а по-често и по реакционен) на това, което устройва жената или просто ѝ харесва. В резултат на това не се получава никакво развитие, а просто емоция, предизвикана от нещо, което жената смята за развитие.\nПрактиката като основа на екстатичното преживяване. Лекция\nЖенското развитие е онова важно нещо, което формира силата и възможностите на обществото. От това как се развива жената зависи не само нейната стабилност и реализация, но и формирането на институцията на семейството. Колкото по-качествена е жената, толкова по-качествено потомство възпроизвежда тя и толкова повече условия за събиране на сила и знания имат децата ѝ. Днес развитието на жените е една от най-важните задачи пред обществото. Това развитие обаче трябва да напълва, да удовлетворява жената, а не да се превръща в неконтролируема емоция. За тази цел е важно да се научим да преживяваме енергийните процеси, свързани с развитието.\nКогато се заеме с развитието си, жената трябва да разбере кои са проблемните зони в тялото ѝ, които могат да блокират циркулацията на енергията. И независимо с какво строене се занимаваме, важно е да регулираме най-важните за жената зони – зоните, свързани с жизнената ѝ дейност.\nИзкуството на построяване на тялото. Първична геометрия Практика\nВ изкуството на построяване на тялото има пет подхода в зависимост от това през кои елементи ще преминава развитието. Основната задача при построяването е да се постигне разбиране на геометрията, тъй като то е необходимо за изработването на правилно усилие.\nНастройване на матката. Практика\nДаоистката алхимия е маточна система, която се основава върху законите на циркулацията, запазването и трансформирането на енергията. Женският организъм е по природа цялостна система, която трябва постоянно да се настройва и поддържа, като тук от основно значение е разбирането за центрираността на тялото по отношение на матката.\nНастройване на геометрията на мозъка при жените.Практика\nНай-важният инструмент във всяка практика е настройването на съзнанието. Нито една практика не може да следва понятия като интуиция, видение, усещане или спонтанност. Практиката представлява ясно проверена координатна система. Освен това тя не дели възприятието на мъжко и женско, а разграничава ясно задачите както за жените, така и за мъжете, и изисква ясни понятия и най-вече възможности за осъществяване на поставените задачи. Тук всъщност се задават конкретни изисквания за правилното построяване както на съзнанието, така и на мозъка.\nСистемата на хранене е условие, насочено или към възстановяването, или към развитието на човека. Тя може да се разглежда като самостоятелен път, под формата на йога на храненето или да бъде интегрирана в общото развитие на човека.\nДаоистки масаж. Второ ниво. Практика\nДаоисткият масаж е най-важната практика за възстановяване и регулиране на физическата, енергийна и умствена активност на нашето тяло. Той се състои от три нива, насочени към изработването на различни усилия в тялото.\nИзкуство на вътрешното затваряне. Практика\nНастройване на млечните жлези. Практика\nУкрепване на млечните жлези. Практика\n16.00 - 21.00 ч\nСрок за регистриране\nдо 15 септември до 15 януари\nРегистрацията се извършва, след предварително съгласуване и внасяне на депозит в размер на 100 евро. В случай на отказ депозитът не подлежи на връщане.\nЗа предварителна регистрация подайте своята заявка на сайта ни.\nСанкт-Петербург, м. "Крестовский остров", Северен път, д. 12, хотел-парк "Крестовский", конгресна зала.